*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*132. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*beszámoló az önkormányzat gyermekjóléti feladatainak 2017. évi ellátásáról*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Takácsné Gehring Mária aljegyző  Borosné Simon Zsuzsanna, a Gondozási Központ vezetője,  Simon Csabáné óvodaigazgató  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Szociális bizottság: 2018. 05. 29. |

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. §-ának (6) bekezdése rendelkezik arról, hogy „***A települési önkormányzat és állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.”***

Az értékelés tartalmi követelményeit a gyámhatóságokról, valamint a gyermekvédelmi és gyámügyi igazgatásról szóló 149/1997.(XI.10.) Korm. rendelet 10. számú melléklete határozza meg.

A fenti jogszabályi kötelezettségnek teszünk eleget ebben az évben is azzal, hogy a beszámoló elfogadását követően, a testületi döntés birtokában küldjük majd meg a Tolna Megyei Kormányhivatalnak.

Legutóbb a képviselő-testület 2017. május 31-én tárgyalta e napirendet. Az előterjesztést a képviselő-testület a 130/2017.(V.31.) önkormányzati határozatával, konkrét feladat meghatározása nélkül fogadta el.

Kérem a tisztelt képviselő-testületet, hogy az önkormányzat 2017. évi gyermekjóléti feladatainak ellátásáról szóló értékelő beszámolót szíveskedjen megtárgyalni.

**Határozati javaslat:**

**beszámoló az önkormányzat gyermekjóléti feladatainak 2017.évi ellátásáról**

Bátaszék Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. §-ának (6) bekezdésében foglaltakra figyelemmel az önkormányzat 2017. évi gyermekjóléti feladatai ellátásának értékeléséről szóló beszámolót elfogadja.

*Határidő:* azonnal

*Felelős:* Takácsné Gehring Mária aljegyző

(a határozat és a beszámoló megküldéséért)

*Határozatról értesül:* Tolna Megyei Kormányhivatal,

Gondozási Központ, Helyben,

MOB igazgatója, Helyben

BKÖH hatósági iroda,

irattár

***149/1997.(IX.10.) Korm. rendelet***

***10. számú melléklete***

***Tartalmi követelmények a települési önkormányzat és a megyei kirendeltség számára, a Gyvt. 96. §-ának (6) bekezdésében előírt átfogó értékelés elkészítéséhez***[***\****](https://net.jogtar.hu/jogszabaly?docid=99700149.KOR#lbj1222idcd3f)

*I. A települési önkormányzat által készítendő átfogó értékelés tartalmi követelményei:*

1. A település demográfiai mutatói, különös tekintettel a 0-18 éves korosztály adataira.

2.[\*](https://net.jogtar.hu/jogszabaly?docid=99700149.KOR#lbj1223idcd3f) Az önkormányzat által nyújtott pénzbeli, természetbeni ellátások biztosítása:

- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,

- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,

- gyermekétkeztetés megoldásának módjai, kedvezményben részesülőkre vonatkozó statisztikai adatok.

3.[\*](https://net.jogtar.hu/jogszabaly?docid=99700149.KOR#lbj1224idcd3f) Az önkormányzat által biztosított személyes gondoskodást nyújtó ellátások bemutatása:

- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4-5.[\*](https://net.jogtar.hu/jogszabaly?docid=99700149.KOR#lbj1225idcd3f)

6.[\*](https://net.jogtar.hu/jogszabaly?docid=99700149.KOR#lbj1226idcd3f) A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).

**Beszámoló**

Bátaszék Város Önkormányzata

gyermekjóléti feladatainak 2017. évi ellátásáról

**I. Bátaszék város demográfiai mutatói**

(2017. december 31-ei állapot)

**fiú lány összesen**

0 – 2 éves 83 96 179

3 – 5 éves 97 85 182

6 – 14 éves 270 258 528

15 – 18 éves 102 135 237

fiatal felnőtt (19 - 24) 231 199 430

aktív felnőtt (25 – 65) 1889 1893 3782

inaktív felnőtt (66 - ) 441 758 1199

**összesen: 3113 3424 6537**

**II. Az önkormányzat által nyújtott pénzbeli és természetbeni ellátások biztosítása, gyermekétkeztetés**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) a pénzbeli és természetbeni ellátások közül nevesíti a rendszeres gyermekvédelmi kedvezményt, a rendszeres gyermekvédelmi kedvezményhez kapcsolódó pénzbeli ellátását.

1. **Rendszeres gyermekvédelmi kedvezmény**

A rendszeres gyermekvédelmi kedvezményre jogosultság megállapításának célja annak igazolása, hogy a gyermek szociális helyzete alapján jogosult:

1. ingyenes vagy kedvezményes intézményi gyermekétkeztetés és a szünidei gyermekétkeztetés,
2. természetbeni támogatás,
3. valamint a külön jogszabályban meghatározott egyéb kedvezmények

igénybevételére.

A Gyvt. 19. §-a alapján a *gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg*

1. *az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 140 %-át,*

*aa) ha a gyermeket egyedülálló szülő, illetve más törvényes képviselő gondozza, vagy*

*ab) ha a gyermek tartósan beteg, illetve súlyosan fogyatékos, vagy*

*ac) ha a nagykorúvá vált gyermek megfelel a 20. § (2) bekezdésében foglalt feltételeknek;*

*b) az öregségi nyugdíj legkisebb összegének 130%-át az a) pont alá nem tartozó esetben,*

*feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.*

A bölcsődei ellátásban, óvodai nevelésben, a nappali rendszerű iskolai oktatás 1-8. évfolyamán részt vevő és rendszeres gyermekvédelmi kedvezményben részesülő gyermek után az intézményi térítési díj 100 %-át, míg a nappali rendszerű középfokú és felsőfokú oktatásban részt vevők esetén (23, ill. 25 éves korig) a térítési díj 50 %-át kell normatív kedvezményként biztosítani.

Kedvezményben részesülők száma: 208 fő, melyből 9 nagykorú és

199 kiskorú

2017. évben megállapított kedvezmények száma 208 fő

2017. évben megszűnt kedvezmények száma 222 fő

Elutasított kérelmek száma 1 fő (vagyoni helyzet, jövedelem nagysága miatt)

A kedvezményben részesített családok száma 121 család

ebből: - 1 gyermekes 58 fő

- 2 gyermekes 47 fő

- 3 gyermekes 9 fő

- 4-5 gyermekes 6 fő

- 6 vagy annál több gyermekes 1 fő

Az egyedülálló szülő 53 fő

Családi jövedelmi helyzet:

- nyugdíjminimum felét – 14.250 Ft – nem éri el 26 fő

- nyugdíjminimum felénél több, de azt nem éri el 113 fő

- nyugdíjminimumot (28.500 Ft) eléri, illetve meghaladja 69 fő

1. **Gyermekétkeztetés**

A Mikrotérségi Óvoda, Bölcsőde és Konyha intézményében működik a konyha (helyileg továbbra is az általános iskolában), amely az általános iskola, a gimnázium és az óvoda mellett a bölcsődében étkező gyermekek speciális igényeinek megfelelő étkeztetését is megoldja.

**Ingyenesen** kell biztosítani a bölcsődei ellátásban vagy az óvodai nevelésben részesülő gyermek számára az intézményi gyermekétkezést, ha rendszeres gyermekvédelmi kedvezményben részesül; ha tartósan beteg vagy fogyatékos; vagy olyan családban él, amelyben tartósan beteg vagy fogyatékos gyermeket nevelnek; ha nevelésbe vettek, továbbá azok számára is, akik olyan családban élnek, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át, mely 2017-ben 110 225 Ft volt.

**Ingyenesen** kell biztosítani továbbá azon tanulók számára, akik az 1-8. évfolyamon nappali rendszerű oktatásban vesznek részt, és rendszeres gyermekvédelmi kedvezményben részesülnek vagy nevelésbe vettek.

Kedvezményes (50 %-os) étkezésben az az 1-8. évfolyamon és azon felüli évfolyamon tanuló gyermek részesül, aki három vagy több gyermeket nevelő családban élő gyermek, vagy tartósan beteg, vagy fogyatékos gyermek és nem részesül ingyenes intézményi gyermekétkeztetésben.

bölcsődei ingyenes étkezés: 20 fő,

óvodai ingyenes étkezés: 230 fő,

általános iskolai ingyenes étkezés: 135 fő,

általános iskola kedvezményes étkeztetés: 113 fő,

középiskolában ingyenes étkezés: 7 fő,

középiskolai kedvezményes étkezés: 58 fő.

(a középiskolások = II. Géza Gimnázium tanulói)

1. **Természetbeni támogatás**

Annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága

ba) 2017. augusztus 1-jén fennállt, augusztus hónapjában

bb) 2017. november 1-jén fennállt, november hónapjában

természetbeni támogatást jár, mely fogyasztásra készétel, ruházat, valamint tanszer vásárlására használható fel Erzsébet-utalvány formájában. A Gyvt. 2017. január 1-jén hatályba lépett módosításával a támogatás összege 2017. évtől emelésre és differenciálásra került. A differenciálás alapján a rendszeres gyermekvédelmi kedvezményre jogosult és egyben hátrányos helyzetű, halmozottan hátrányos helyzetű gyermekek számára emelt összegű támogatás, míg a rendszeres gyermekvédelmi kedvezményre jogosult gyermekek számára alapösszegű támogatás kerül biztosításra. Az emelt összegű támogatás ~~értéke~~ 6.500 Ft/gyermek, az alapösszegű támogatás 6.000 Ft/gyermek értékben került megállapításra.

Ez augusztus hónapban 206 főt jelentett összesen. Ebből alapösszegű támogatásban 105 fő, emelt összegű támogatásban 101 fő részesült. Alapösszegű kifizetett támogatás összege 630.000 Ft, emelt összegű támogatás összege 656.500 Ft volt. Ezt 17 nagykorú és 189 kiskorú személy kapta.

Novemberben 202 fő kapott támogatást. Ebből alapösszegű támogatásban 105 fő, emelt összegű támogatásban 97 fő részesült. Alapösszegű kifizetett támogatás összege 630.000 Ft, emelt összegű támogatás összege 630.500 Ft volt. Ezt 15 nagykorú és 187 kiskorú személy kapta.

1. **Külön jogszabályban meghatározott egyéb kedvezmények**

2017 szeptemberétől minden általános iskolás gyermek részére a tankönyvek ingyenesen állnak rendelkezésre. A felsőoktatásról szóló törvény értelmében az a kedvezményre jogosult gyermek, akinek a hátrányos helyzetét illetve a halmozottan hátrányos helyzetét a jegyző megállapította, a felvételi eljárás során többletpontra jogosult.

1. **Rendszeres gyermekvédelmi kedvezményhez kapcsolódó pénzbeli ellátás**

A rendszeres gyermekvédelmi kedvezményhez kapcsolódó pénzbeli ellátását a rendszeres gyermekvédelmi kedvezményben részesülő gyermek után a gyermek családbafogadó gyámjául kirendelt hozzátartozó kapja, amennyiben a gyermek tartására köteles és nyugdíjszerű rendszeres ellátásban részesül. 2017. évben ebben az ellátási formában senki nem részesült.

1. **Szünidei gyermekétkeztetés**

2016. január 1-jétől a települési önkormányzat már nemcsak a nyári szünet idejére, hanem az összes iskolai szünet alkalmával a szülő kérelmének megfelelő időtartamban a déli meleg főétkeztetést ingyenesen biztosítja a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére, valamint ingyenesen biztosíthatja a rendszeres gyermekvédelmi kedvezményre jogosult gyermekek részére. A szünidei étkezést a települési önkormányzat az adott tanítási szünet időtartamára eső valamennyi munkanapon köteles megszervezni és biztosítani.

|  |  |  |  |  |  |
| --- | --- | --- | --- | --- | --- |
| **2017. év** | **időpont** | **szülői igény** | **tényleges részvétel** | **ebből** | |
| **HH** | **HHH** |
| **Tavaszi szünet** | ápr.13. és 18-a | 10 | 10 | 6 | 4 |
| **Nyári szünet** | jún.16-aug.31. | 13 | 13 | 7 | 6 |
| **Őszi szünet** | okt.30-nov.03. | 16 | 16 | 10 | 6 |
| **Téli szünet** | dec.25-2018.jan.02. | 15 | 15 | 9 | 6 |

1. **Hátrányos és halmozottan hátrányos helyzet**

Hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapításakor és azt követően is kérelmezhető. Ebben az esetben a feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.

A gyermekek védelméről és a gyámügyi igazgatásról szóló 1997. évi XXXI. Törvény (továbbiakban: Gyvt.) 67/A.§ (1) bekezdése értelmében **hátrányos helyzetű** az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

1. a szülő vagy a családbafogadó gyám a rendszeres gyermekvédelmi kedvezmény igénylésekor **legfeljebb alapfokú iskolai végzettséggel** rendelkezik,
2. a szülő vagy a családbafogadó gyám **aktív korúak ellátására jogosult** vagy a rendszeres gyermekvédelmi kedvezmény igénylésének időpontját megelőző 16 hónapon belül **legalább 12 hónapig álláskeresőként nyilvántartott személy**,
3. a gyermek **lakókörnyezete elégtelen**, félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéshez szükséges feltételek.

Halmozottan hátrányos helyzetű az a gyermek, aki a rendszeres gyermekvédelmi kedvezményre való jogosultság mellett a fenti a)-c) pontok közül kettőnek felel meg.

2017 decemberében Bátaszéken a hátrányos helyzetű gyermekek száma **81 gyermek** volt, a halmozottan hátrányos helyzetű pedig **21 fő.**

1. **Önkormányzati rendeletben szabályozott pénzbeli támogatási formák**

A képviselő-testület a helyi gyermekvédelmi ellátásokról szóló 2/2010.(II.10.) önk-i rendeletében szabályozza a különböző személyes gondoskodási formákat, valamint az egyes pénzbeli támogatási formákat:

1. iskolakezdési támogatás,
2. anyaszállón történő tartózkodás napidíjának átvállalása,
3. újszülöttek támogatása,
4. zeneiskolai támogatás.

*Anyaszállón történő tartózkodás napidíjának átvállalására az elmúlt évben sem került sor.*

1. **Iskolakezdési támogatás**

A II. Géza Gimnázium 7. és 9. osztályába beiratkozott bátaszéki tanulók szüleinek a tankönyvkiadásaik csökkentésére 10.000 Ft iskolakezdési támogatás nyújtására ad lehetőséget a helyi rendelet. Ezt 2017-ben 17 fő vette igénybe.

1. **Újszülöttek támogatása**

Az újszülöttek támogatása 20.000 Ft vissza nem térítendő támogatást jelent a rendeletünk értelmében annak a gyermekét saját háztartásában nevelő szülőnek, aki a gyermek születésekor Bátaszék város közigazgatási területén él, és a szülők valamelyikének a gyermek születését megelőzően legalább egy éve megszakítás nélkül bátaszéki bejelentett állandó lakóhelye van, és életvitelszerűen is itt tartózkodik. Az elmúlt évben a város 35 új kis lakója után vették igénybe ezt a támogatást.

1. **Zeneiskolai támogatás**

Az a szülő, akinek a gyermeke a bátaszéki alapfokú művészeti iskola zeneiskolai tanulója és a bátaszéki fúvószenekar tagja a féléves zeneiskolai térítési díj vagy tandíj összegével megegyező támogatásban részesül. A támogatás megítélésére évente két alkalommal hivatalból kerül sor, melyhez be kell szerezni a zeneiskolai- és zenekar-látogatási igazolást, valamint a díj kiegyenlítésére vonatkozó számla másolatát. Ez 2017-ben 7 fő támogatását jelentette, és erre 139.200 Ft támogatást biztosított a képviselő-testület.

1. **Bursa Hungarica Önkormányzati Ösztöndíj pályázat**

Bátaszék város képviselő-testülete a 126/1/2001.(VIII.28.) ÖKH számú határozatával csatlakozott először a Bursa Hungarica Felsőoktatási Önkormányzati Ösztöndíjpályázathoz, amit azóta minden évben megújít. Az ösztöndíj három részből áll: az önkormányzat által megítélt támogatásból, a megyei önkormányzati kiegészítésből és a központi támogatásból. A támogatás feltételeit a szociális bizottság határozza meg, és a beérkező pályázatokat is a bizottság bírálja el. A támogatás összegével azonos mértékű, de maximum 5.000 Ft központi támogatás illeti meg a pályázót, melyet a megyei önkormányzat kiegészíthet.

2017. évben az „A” típusú pályázati felhívásra 28 fő felsőoktatásban tanuló hallgató nyújtott be kérelmet, és lett számára 4-5.000 Ft ösztöndíj megállapítva, míg „B” típusú pályázati felhívásra 1 kérelem érkezett. A támogatási kérelmek elbírálásához a képviselő-testület 1,6 millió forintot biztosított az önkormányzat költségvetésében.

**III. Az önkormányzat által biztosított személyes gondoskodást nyújtó ellátások bemutatása**

**Beszámoló a Gondozási Központ Bátaszék városában végzett 2017. évi család- és gyermekjóléti feladatainak ellátásáról**

*„A magányos bérctetőn álló fát a vihar sokkal könnyebben kicsavarja, de ha az erdőben egymás mellett vannak, egymást védik, óvják, közösen a legnagyobb orkánnal is sokkal könnyebben fel tudják venni a harcot.”*

*(Böjte Csaba)*

2005. május 1-jétől a Gondozási Központ keretein belül történik a család- és gyermekjóléti feladatok ellátása.

**Irányító szerve**

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsa

***Székhelye*** 7140 Bátaszék, Szabadság u. 4.

**Az intézmény fenntartója**

Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás

***Székhelye*** 7140 Bátaszék, Szabadság u. 4.

**Az intézmény alaptevékenysége**

A szociális igazgatásról és szociális ellátásokról szóló 1992. évi III. törvényben meghatározott egyes szociális alapszolgáltatások bentlakás nélküli, valamint védőnői szolgáltatás ellátása, családsegítés és gyermekjóléti feladatok ellátása.

**Az intézmény illetékessége, működési területe**

* családsegítés és a gyermekjóléti szolgáltatás Bátaszék város (általa Alsónána és Alsónyék községek), továbbá Báta község (általa Sárpilis község),
* a házi segítségnyújtás és a jelzőrendszeres házi segítségnyújtás Bátaszék város, Alsónána, Alsónyék, Báta, Pörböly, Sárpilis és Várdomb községek,
* az idősek nappali ellátása Bátaszék város, Alsónána, Alsónyék, Pörböly, Sárpilis és Várdomb községek,
* az étkeztetés Bátaszék város,
* a védőnői szolgáltatás Bátaszék város, Alsónyék és Pörböly községek,
* a központi háziorvosi ügyelet Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területe.

**Személyi feltételek**

2017.01.01-én a Család- és Gyermekjóléti Szolgálat munkavállalói létszáma, 3 fő családsegítőből, 1 fő adminisztrátorból és 1 fő intézményvezetőből állt.

A tavalyi évben, Magyarné Fábián Éva családsegítő Sárpilisen és Bátaszéken, Kiss Balázs (Zoltánnét helyettesítette) családsegítő 2017.08.31-ig Alsónánán, Alsónyéken, Bátaszéken látta el a családsegítői feladatokat.

Zoltánné Szabó Viktória gyermekvállalás miatti tartós távollét után, 2018.09.01-én ismét munkába állt, ezért Kiss Balázs közalkalmazotti jogviszonya megszűnt.

Szücs Mónika családsegítő 2017.02.28-ig Bátán és Bátaszékenlátta el a családsegítő és gyermekjóléti feladatokat, majd 2017.03.01-től személyi változás miatt, Pécsi Edit családsegítő végzi a két településen a családok segítését.

Az adminisztrációs munkát rész munkaidőben, Mezei Anett adminisztrátor segítette.

A munkavállalói létszám, valamint a dolgozók képesítése megfelelt a jogszabályi előírásoknak.

A családsegítők közül 1 fő szociológusi, 2 fő szociális munkás végzettséggel rendelkezik.

**Tárgyi feltételek**

A 2016. évben bekövetkezett szakmai változások miatt, 2016.01.01-től csökkent az álláshelyek száma, ezért az elmúlt két évben az épület földszinti részétben történt a napi munkavégzés. Az itt található helyiségek akadálymentesek, valamint költséghatékony működtetést is eredményezett az egy helyen történő feladatellátás. Az emeleti rész helyiségei sem maradtak kihasználatlanul, mivel a közösségi helység szakmai megbeszéléseknek, csoporttevékenységeknek ad helyet, míg az irodából, irattárat alakítottunk ki.

Az intézmény technikailag megfelelően felszerelt. A jó eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult technikai eszközök folyamatos cseréje.

Minden munkavállaló saját számítógéppel és internet eléréssel rendelkezik. A nyomtatási, telefonálási, faxolási lehetőség mindenki számára biztosított.

A bátai családsegítőnek intézményi mobiltelefonja van.

Intézményünk rendelkezik laptoppal, melyet a családsegítők magukkal vihetnek a társtelepülésekre.

A társult településekre történő kijárás intézményi kerékpárral vagy a családsegítő saját gépjárművével történik.

Az útiköltséget intézményünk megtéríti a dolgozónak.

Szükség esetén az önkormányzat buszait is igénybe vehetjük. (pl.: nyári gyermekprogramok, gépjármű hiányában,- a családlátogatások alkalmával)

Helyben a családokhoz történő kijáráshoz, szolgálati kerékpár áll a munkavállalók rendelkezésére, akiknek a jogszabályi előírásoknak megfelelően, munkaruhát és védőruhát is biztosítunk.

Az irodahelyiségek jól felszereltek, interjú szoba és közösségi terem is áll a családsegítők és az igénybevevők rendelkezésére.

A tavalyi évben nagyobb összegű beruházást, karbantartást nem végeztünk az épületen. Tisztasági meszelést végeztettünk a vizesblokkokban és a kapubejárói részen, valamint egy klíma felszerelése történt az irodában.

**Szakmai tevékenység**

**Családsegítő és gyermekjóléti szolgáltatás célja, feladata**

2016 január 1-től hatályba lépő 55/2015(XI.30) EMMI rendeletnek megfelelően, a korábban különálló szakmai egységként működő családsegítő szolgálat és gyermekjóléti szolgálat összevonásra került.

A szakmai feladatok meghatározásában két törvény rendelkezései, valamint az azokhoz kapcsolódó végrehajtási rendeletek az irányadók.

A családsegítő szolgáltatás esetében az 1993. évi III. törvény 64. §-a; a gyermekjóléti szolgáltatás esetében a 1997. évi XXXI. törvény 39-40. §-a.

A hatósági feladatokhoz kapcsolódó, gyermekek védelmére irányuló tevékenységek, valamint a speciális szolgáltatások (pl.: kapcsolattartási ügyelet, pszichológiai- jogi tanácsadás) biztosítása a járásszékhelyekhez került, így ezen feladatok ellátását a Szekszárdi Humánszolgáltató Központ Családsegítő és Gyermekjóléti Központja biztosítja.

2016 májusában jelent meg a szakmai protokoll, melynek pontosítása 2017 augusztusában megtörtént, a minisztérium által. A kiadott szakmai anyag nagy segítséget jelent a napi munkavégzésben.

Az intézményrendszer átalakításával kapcsolatosan megfogalmazódott az a várakozás, hogy a hatósági feladatok leválasztása révén csökken a szolgálatok leterheltsége.

Intézményünk a preventív és korrektív rendszerszemléletű szociális munka keretében komplex segítséget nyújt az igénybevevők önálló életvitelének és készségének megőrzéséhez, erősítéséhez.

Alapelvünk az emberi méltóság tisztelete, az önkéntesség az együttműködésen alapuló személyes szolgáltatás, a szolgáltatásokhoz való egyenlő hozzáférés, az egyén szükségleteire szabott átfogó szemléletű segítségnyújtás, valamint az egyént körülvevő természetes és mesterséges erőforrások közötti hatékony, egymást segítő, építő jellegű együttműködés.

Szolgálatunk tevékenységének lényeges eleme, hogy a településen élő gyermekek megfelelő anyagi és szociális biztonságban, megfelelő oktatási és kulturális közegben, békés, nyugodt környezetben, biztonságos, szeretetteljes, gondoskodó családban nőjenek fel.

Az elmúlt évek tapasztalatai azt bizonyítják, hogy a leghatékonyabb a megfelelő időben érkező segítség. Az elején, a nehézségek kialakulásakor, az akadályok kezdetén lehet a legeredményesebben megakadályozni a problémák súlyosabbá válását.

Ezért fontos a gyermekjóléti szolgáltatások prevenciós tevékenysége, mely véleményünk szerint, a szolgáltatás egyik legfontosabb eleme. Így tudunk leginkább a jogszabály által előírt feladatunknak eleget tenni, vagyis annak, hogy elősegítsük a gyermekek családban való nevelkedését, támogassuk a gyermekek megfelelő szocializációját, és meggátoljuk a veszélyeztetettség kialakulását.

Munkánknak irányt mutat a szociális munka etikai kódexe.

Szolgáltatásunkat nemre, korra, társadalmi és etnikai hovatartozásra, vallási és világnézeti meggyőződésre, nemi irányultságra, fogyatékosságra és egészségi állapotra való tekintet nélkül, valamint bármely egyéb hátrányos megkülönböztetés kizárásával látjuk el.

Szakmai tevékenységünk során, a titoktartást és az információk felelős kezelését biztosítjuk.

Munkánk során vállaljuk:

* a szociális munka etikai kódexében rögzített normák betartását,
* önismeretünk, és a személyiségünk folyamatos fejlesztését,
* szakmai tudásunk folyamatos gyarapítását,
* a kliensek problémamegoldó kapacitásának fejlesztését,
* a hátrányos helyzetűek és kisebbségben élők társadalmi képviseletét,
* a társadalmi normák, értékek közvetítését a kliensek felé,

A feladatellátások megosztása:

*Család és Gyermekjóléti Szolgálat*

*(települési szint)*

*Alapellátáshoz kapcsolódó feladatok*

*-* szociális segítő munka

- információnyújtás

- jelzőrendszer működtetése

- kríziskezelés

- segítségnyújtás az ellátásokhoz való hozzájutásban

- prevenció, szabadidős programok szervezése

- családgondozás - klasszikus segítő tevékenység

- általános tanácsadás

- csoportmunka

- közösségfejlesztés

- kapcsolattartás és együttműködés a Központtal

*Család és Gyermekjóléti Központ*

*(járásszékhelyi szint)*

*Hatósági tevékenységhez kapcsolódó feladatok*

- Közreműködés hatósági intézkedésben

- Folyamatos esetmenedzsment a hazagondozás érdekében

- Utógondozói munka

- Szociális diagnóziskészítés, szükségletfelmérés (2018-tól)

- Kapcsolatügyelet

- Készenléti ügyelet – telefon

- Utcai, lakótelepi szociális munka

- Kórházi szociális munka

- Jogi tanácsadás

- Pszichológiai tanácsadás

- Mediáció

- Óvodai, iskolai szociális segítő tevékenység (2018-tól)

- Szakmai támogatás a gyermekjóléti szolgálatoknak

A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint életvezetési képesség megőrzése céljából nyújtott komplex szolgáltatás.

A szociális segítő munka keretében biztosítjuk:

* a szociális, életvezetési, mentálhigiénés, jogi, pszichológiai tanácsadást,
* az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését, és igénylését,
* különböző pénzbeli támogatások és ellátások ügyintézését, mint pl. nyugdíj, családtámogatások, stb.
* kapcsolati problémák megoldásának segítését,
* a szociális segítő tevékenységet, a családban jelentkező működési zavarok, illetve konfliktusok megoldásának elősegítését, ami gondozási terv alapján folytatott többszöri találkozást és munkát jelent,
* tartós munkanélküliek, a fiatal munkanélküliek, a lakhatási problémákkal küzdők, a fogyatékossággal élők, a szenvedélybetegek, illetve egyéb szociálisan rászorult személyek és családtagjaik részére tanácsadás nyújtását,
* adományok gyűjtését és a rászorulókhoz eljuttatását.

A szociális segítő tevékenység tervezett módon határidők megjelölésével történik.

A családsegítő a gondozás megkezdésekor rögzíti a gyermek és szülő személyes adatait, továbbá helyzetértékelést készít, majd a tudomására jutott információk alapján, dönt arról, hogy szükséges-e a hosszabb távú segítő tevékenység, vagy elegendő az egyszeri tanácsadás, információnyújtás, a probléma kezeléséhez. Amennyiben hosszabbtávú segítő tevékenység válik szükségessé, úgy megtörténik a megállapodás megkötése, majd a közös munkához szükséges cselekvési terv kidolgozása, határidőkkel, felelősökkel megjelölve.

A családsegítő a gyermek és a szülő közreműködésével szükség szerint félévente értékeli a gondozás eredményességét.

A szociális segítő munka, folyamatos együttműködést, együttgondolkodást igényel valamennyi feladat, valamennyi gondozott család, hozzánk forduló ügyfél vonatkozásában. Ez a közös munka a tavalyi év folyamán is jellemezte tevékenységünket.

A család- és gyermekjóléti szolgálat törvényi előírásnak megfelelően veszélyeztetettséget észlelő jelzőrendszert működtet.

Ezen belül:

* figyelemmel kíséri a településen élő családok, gyermekek, személyek életkörülményeit, szociális helyzetét, gyermekjóléti és szociális ellátások, szolgáltatások iránti szükségletét, gyermekvédelmi vagy egyéb hatósági beavatkozást igénylő helyzetét,
* a jelzésre köteles szervezeteket felhívja jelzési kötelezettségük írásban – krízishelyzet esetén utólagosan – történő teljesítésére, veszélyeztetettség, illetve krízishelyzet észlelése esetén az arról való tájékoztatásra,
* tájékoztatja a jelzőrendszerben részt vevő további szervezeteket és az ellátási területén élő személyeket a veszélyeztetettség jelzésének lehetőségéről,
* fogadja a beérkezett jelzéseket, felkeresi az érintett személyt, illetve családot, és a szolgáltatásairól tájékoztatást ad,
* a probléma jellegéhez, a veszélyeztetettség mértékéhez, a gyermek, az egyén, a család szükségleteihez igazodó intézkedést tesz a veszélyeztetettség kialakulásának megelőzése, illetve a veszélyeztetettség megszüntetése érdekében, jelzést tesz a család- és gyermekjóléti központ felé, továbbá kezdeményezi a veszélyeztetett kiskorú védelembe vételét,
* a szolgálat éves szakmai tanácskozást tart, melyet minden év február 28-éig meg kell szervezni. Bátaszéken 2017. február 23-án került megtartásra a tanácskozás.
* a szolgálat az éves szakmai tanácskozást követően, minden év március 31-áig éves települési szintű jelzőrendszeri intézkedési tervet készít, melyet továbbküld a központ felé.

Szolgálatunk folyamatos kapcsolatot tart a jelzőrendszer tagjaival esetmegbeszélések, esetkonferenciák, szakmaközi megbeszélések formájában.

A jelzőrendszer tagjai kötelesek egymással együttműködni, és egymást kölcsönösen tájékoztatni a gyermek családban történő nevelkedésének elősegítése, a veszélyeztetettség megelőzése érdekében.

Az intézményrendszer átalakításának céljai között szerepelt a gyermekvédelmi jelzőrendszer fejlesztése. Ez magában foglalja a szolgálatok ilyen irányú tevékenységének megerősítését csak úgy, mint a jelzőrendszeri tagok feladat ellátási kötelezettségére való figyelemfelhívást.

A 2016. január 1-jén hatályba lépő új szabályozás több új alkotóelemet vezetett be, a hatékonyabb jelzőrendszeri munka érdekében.

Fontos, hogy a szabályozás egyértelművé teszi, hogy a jelzőrendszer széleskörű, amely a gyermekek mellett, a felnőttekre is kiterjed.

A jogszabály azt is kimondja, hogy a szolgálatoknak jelzőrendszeri felelőst, a központoknak, jelzőrendszeri tanácsadót kell kijelölniük. Előbbi feladata a helyi együttműködés elősegítése, utóbbi pedig a járás településeinek jelzőrendszeri munkáját kíséri figyelemmel amellett, hogy szakmai támogatást nyújt.

**A jelzőrendszer tagjai**

* az egészségügyi szolgáltatást nyújtók, így különösen a település védőnője, gyermekorvos, házi orvosok,
* személyes gondoskodást nyújtó szolgáltatók,
* köznevelési intézmények,
* rendőrség,
* ügyészség, bíróság,
* az óvoda gyermekvédelmi felelőse,
* az iskola gyermekvédelmi felelőse,
* pártfogó felügyelői szolgálat,
* gyermekjógi képviselő

A jogszabály értelmében a jelzőrendszeri tagok kötelesek jelzéssel élni a gyermek veszélyeztetettsége esetén a gyermekjóléti szolgáltatást nyújtó szolgáltatónál.

***2017-es évben a szolgálathoz érkezett jelzések***

|  |  |  |
| --- | --- | --- |
| **Megnevezés** | **0-17 évesekkel**  **kapcsolatosan**  **megküldött jelzések száma** | **nagykorú (18 éves és idősebb) személyekkel kapcsolatosan megküldött jelzések száma** |
| egészségügyi szolgáltató | 28 | 4 |
| *ebből:* védőnői jelzés | 15 | 3 |
| személyes gondoskodást nyújtó szociális szolg. | 27 | 8 |
| *ebből:* család-és gyermekjóléti szolgálat | 4 |  |
| *ebből:* család és gyermekjóléti központ | 23 |  |
| kisgyermekek napközbeni ellátását nyújtók | 20 |  |
| átmeneti Gondozást biztosítók |  | 1 |
| köznevelési intézmény | 72 |  |
| rendőrség | 4 | 5 |
| egyesület, alapítvány, egyházi jogi személy | 2 |  |
| állampolgár, gyermek és felnőtt érdekeit képviselő társadalmi szervezet | 10 | 10 |
| önkormányzat, jegyző |  | 2 |
| Járási Hivatal gyámhivatala | 5 |  |
| munkaügyi hatóság |  | 1 |
| hivatásos gondnok |  | 3 |
| **Összesen** | **168** | **34** |
| A jelzésekkel érintett személyek száma (nem halmozott adat) | 71 | 16 |

A 2017-es évben küldött jelzések száma összesen 202 volt, ami 13-mal több, mint az előző évben.

A 0-17 éves korcsoportot érintően 168, míg a 18. életévüket betöltött felnőtt lakosság esetében 34 jelzés történt szolgálatunk felé.

A 2016-os évben, a nagykorú lakosság tekintetében 39, míg a fiatalabb korosztály esetében 150 alkalommal történt bejelentés.

Elmondható, hogy mindkét esztendőben a legmagasabb számú írásbeli jelzés a **közoktatási intézményektől** érkezett. Ezek a jelzések legtöbb esetben igazolatlan mulasztásról szóltak, de gyakran volt közöttük magatartási probléma is. A jelzések számának magas aránya magyarázható az oktatási - nevelési intézmények igazolatlan hiányzásokkal kapcsolatos jelzési kötelezettségével, illetve azzal, hogy a gyermekeknek nincs igazolásuk, vagy nem adják le időben az osztályfőnöknek.

A tapasztalatok alapján elmondható, hogy vannak családok, ahol évről-évre probléma a gyermek/ek tankötelezettségének elmulasztása, melynek a hátterében a szülők nem megfelelő életvitele, eszköztelen és következetlen nevelési módszerei állnak. A családtagok nem teljesítik a megállapodásban foglaltakat, nem fogadják meg és alkalmazzák a családsegítő által közvetített életvezetési és gyermeknevelési tanácsokat. Annak ellenére, hogy ezek a családok napi megélhetési problémákkal küzdenek, mégsem visszatartó erő az iskoláztatási támogatás felfüggesztése.

Elmondható, hogy a problémás családok esetében, a helyi általános iskola osztályfőnökivel rendszeres a kapcsolattartásunk, jelzéseiket a törvény előírásoknak megfelelően időben megteszik. A vidéki középiskolák esetében gyakran találkozunk azzal a problémával, hogy már csak az 50 óra vagy annál magasabb hiányzásokról küldenek számunkra jelzést.

A 2017-es évben az egészségügyi szolgáltatóktól, ebből pedig a **védőnői szolgálattól** is magas számú jelzés érkezett, de a jelzések száma felére csökkent az előző évhez viszonyítva.

Ezek a jelzések általában szülői elhanyagolás, (nem vitték időben oltásra vagy tanácsadásra a gyermeket, fejtetvesség) vagy gondozatlan veszélyeztetett terhesség miatt történtek. Több esetben előfordult, hogy a gondozott család elköltözött a településről, de ezt nem jelezte a védőnő felé, így a szolgálat a családsegítőtől kért tájékoztatást, a család új lakcímével kapcsolatosan.

A gyermekorvossal is egyre szorosabb kapcsolat alakult ki, a doktornő is több esetben jelzett, ha nem vitték a gyermeket a szükséges szakorvosi vizsgálatokra, illetve ha a gyermek higiénés elhanyagolását tapasztalta. Jelzés érkezett abban az esetben is, ha a gyerekek szülői felügyelet nélkül érkeztek az orvosi vizsgálatra, vagy indokolatlanul szerettek volna igazolást kérni.

2017-ben a **személyes gondoskodást nyújtó szociális szolgáltatók** által küldött esetek is magas számban voltak. Ebben az évben több esetben fordult elő, hogy más szolgálatnál, illetve központnál gondozott családok költöztek Bátaszékre. Ilyen esetben a családsegítő a jelzést követően felkereste a családot és megtette a szükséges intézkedést (gondozásba vétel, szükség esetén esetkonferencia megszervezése).

**A kisgyermekek napközbeni ellátást nyújtó intézményei** is magas számban tettek eleget jelzési kötelezettségüknek. A legtöbb esetben igazolatlan hiányzásokról, a személyi higiéné hiányáról, valamint családi konfliktusokról kaptunk értesítést.

2017-ben családon belüli erőszakról 9 **rendőrségi** bejelentőlap érkezett. Ezekben az esetekben a családon belüli konfliktusok megoldásához kérték a rendőrség segítségét. A bejelentések a szülők, illetve a családtagok között történt veszekedésekről és két alkalommal testi sértésről számoltak be, ahol több esetben kiskorú gyermek is szemtanúja volt a veszekedéseknek.

A beérkező rendőrségi jelzések száma, közel azonos, mint az előző évben és a problémák jellege is hasonló.

Összességében hárommal nőtt a **lakossági bejelentések** száma az előző évihez képest, viszont a nagykorú személyek ügyébe tett jelzések száma több mint a duplájára nőtt. A bejelentők a felnőtt korú lakosság esetében, az időskorú, magát nehezen ellátó személyek gondozásához, ügyeinek intézéséhez kértek segítséget, valamint a téli időszakban a tüzelő hiányáról tettek bejelentést.

A gyermekek esetében magatartásproblémák, csavargások, iskolai hiányzások, valamint gyermekelhanyagolásról érkeztek jelzések.

**Hivatásos gondnok** kijelölésében 3 esetben nyújtott segítséget a szolgálat (környezettanulmány elkészítésében).

A jelzések számából következik, hogy évről-évre nő a bejelentések száma. Nagyon fontos, hogy időben, minél előbb történjen meg a jelzés, mert sok esetben még preventív beavatkozással megelőzhető a halmozott problémák kialakulása.

*A jelzések bejelentése történhet*

* írásban,
* önkéntes személyes segítségkéréssel,
* telefonon történő bejelentéssel,
* a családsegítők személyes megkeresésével.

Az észlelő- és jelzőrendszer a család-és gyermekjóléti szolgálatok legfontosabb alappillére.

Egyre inkább szükség van az összefogásra, mellyel a segítők hatékonyabban tudják a problémákat feltárni, a kialakult helyzetet kezelni, és közös erővel keresni a megoldást.

Évente, minden településen megtartjuk a jogszabályban előírt szakmai tanácskozást.

# A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998 (IV.30.) NM rendelet 15. § (7)-(8) bekezdése értelmében a család- és gyermekjóléti szolgáltató minden év február 28-ig tanácskozást szervez.

A tanácskozás célja, hogy a jelzőrendszeri tevékenységet átfogóan értékelje, valamint ha szükséges, a következő évre vonatkozóan kijelölje a lehetséges fejlesztési irányokat. A jelzőrendszeri tagok által előzetesen megküldött írásos értékeléseket, az előző év szakmai tapasztalatait, valamint a tanácskozáson elhangzó véleményeket, javaslatokat figyelembe véve készül el az éves jelzőrendszeri intézkedési terv, annak érdekében, hogy a gyermekeket veszélyeztető tényezők felismerése, jelzése és a felmerülő problémák kezelése minél hatékonyabban tudjon megvalósulni a következő évben is.

# A tanácskozás a tavalyi évben 2017.02.23-án került megtartásra, melyről összességében elmondható, hogy a tagok pozitívan értékelték az intézményünkkel fennálló kapcsolatot. A kommunikáció rendszeres, szükség esetén napi kapcsolatot alakítottunk ki a tagokkal.

Elmondható, hogy a jelzőrendszeren keresztül érkezett jelzések többsége szakmailag megalapozott, legtöbből hosszabbtávú szociális segítő tevékenység lett.

Az esetek többségében komplex problémamegoldásra van szükség, mely csak a család és az érintett szakemberek összefogásával (egymás támogatásával) valósulhat meg.

**Bátaszéken végzett gondozási tevékenység,**

**a 2017. évi**

**statisztikai adatok tükrében**

***A település demográfiai mutatói***

A beszámolóban a táblázatokból és a diagramokból kaphatunk tájékoztatást a szolgálat szakmai munkájáról, mely igen sokrétű és összetett.

**Ellátottak köre**

2016. január 1-től életbelépett jogszabályi változások szerint, a szolgálatnál dolgozó családsegítő munkatársak együttműködési megállapodás megkötését követően, havi minimum háromszori személyes találkozás keretein belül végzik a segítő tevékenységet, melyet az esetnaplóban dokumentálnak. Ezen felül az ügyfélfogadási időben problémáikkal jelentkező egyszeri esetkezeléssel megoldható kliensekkel végeznek szakmai tevékenységet.

Az intézmény szolgáltatásait minden Bátaszék város közigazgatási területén lakhellyel és tartózkodási hellyel rendelkező lakos, valamint a városban tartózkodó hajléktalan személy veheti igénybe. Krízishelyzetben bárki felkeresheti segítségért a szolgálatot.

A szolgáltatás igénybevétele mindenki számára ingyenes.

**Szociális segítő munka**

A szociális segítő munka a már kialakult veszélyeztetettség megszűntetésére irányuló segítő folyamat, mely során a családsegítő az igénybevevő problémájának megoldása, céljainak elérése érdekében, mozgósítja az igénybevevő saját és a környezetében jelentkező erőforrásokat, valamint azokat a szolgáltatásokat (szolgáltatókat) amelyek bevonhatóak a célok elérésébe. Az erőforrások feltérképezését, a szolgáltatókkal és a családdal való (szükség szerint) esetmegbeszélést követően, koordinálja az esetkezelésben közreműködő szakembereket.

*A szociális segítő munkát, három nagy területre oszthatjuk:*

1. Egyszeri segítségnyújtás:

Információnyújtás, ügyintézés, tanácsadás keretében nyújtunk segítséget, illetve szükség esetén a probléma feltárása után a megfelelő ellátórendszerhez tovább irányítjuk a szolgáltatást igénybevevőt. Sajnos ezek az esetek nem jelennek meg kellő hangsúllyal a statisztikában annak ellenére, hogy gyakran több órás munkát jelent a szociális szakembernek.

1. Intenzív szociális segítő tevékenység:

A gondozott családok részére, gondozási nevelési terv, együttműködési megállapodás alapján – havonta - minimum 3 alkalommal nyújtott komplex rendszerszemléletű segítségnyújtás.

A családsegítő és gyermekjóléti központ részéről az esetmenedzserek által koordinált, ellenőrzött, gondozott családokkal végzet esetmunka.

Ide sorolandóak az alapellátásban együttműködési megállapodással gondozott személyek, családok is.

1. Speciális szolgáltatások:

A lakosság részére az egyes speciális szolgáltatásokhoz való hozzájutást, (pszichológiai, jogi segítségnyújtás, kapcsolatügyelet, készenléti ügyelet) a szekszárdi Humánszolgáltató Központ Családsegítő és Gyermekjóléti Központja biztosítja.

***A szolgálatnál együttműködési megállapodással rendelkezők, nem és korcsoportos megoszlása***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **együttműködési megállapodással rendelkezők** | | | | | | | | | | |
| **nem, életkor** | **0-2** | **3-5** | **6-13** | **14-17** | **18-24** | **25-34** | **35-49** | **50-62** | **62 felett** | **összesen** |
| férfi | 4 | 7 | 15 | 7 | - | 2 | 3 | 1 | 2 | 41 |
| nő | 4 | 7 | 13 | 7 | 6 | 9 | 19 | 6 | 3 | 74 |
| **összesen** | **8** | **14** | **28** | **14** | **6** | **11** | **22** | **7** | **5** | **115** |
| **családok** **száma** |  | | | | | | | | | **67** |

***A szolgálatnál együttműködési megállapodással nem rendelkezők, nem és korcsoportos megoszlása***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **nem együttműködési megállapodás alapján** | | | | | | | | | | |
| **nem, életkor** | **0-2** | **3-5** | **6-13** | **14-17** | **18-24** | **25-34** | **35-49** | **50-61** | **62 felett** | **összesen** |
| **férfi** | 9 | 14 | 18 | 3 | - | 7 | 16 | 19 | 11 | 97 |
| **nő** | 10 | 10 | 19 | 4 | 10 | 30 | 37 | 25 | 34 | 179 |
| **összesen** | **19** | **24** | **37** | **7** | **10** | **37** | **53** | **44** | **45** | **276** |
| **ebből: egyszeri alkalom-mal** | **-** | **-** | **-** | **1** | **1** | **-** | **2** | **2** | **2** | **8** |
| **családok száma** |  | | | | | | | | | **156** |

A Szolgálatnál a tavalyi évben összesen 391 ügyfél fordult meg.

Ebből 115 fővel dolgoztunk együttműködési megállapodás alapján, 276 ügyféllel nem kötöttünk együttműködési megállapodást, mivel a problémája nem igényelt hosszú távú szociális segítő tevékenységet, ezért tanácsadás, ügyintézés, információnyújtás formájában segítettük a meglévő probléma megoldását.

A már említett 2016. évi szakmai szabályok változásának következtében, az ellátási tevékenység mutatószámai is átrendeződtek. Megnőtt a megállapodással nem rendelkezők száma, ami jelen esetben a szolgálatnál megfordult ellátottak közel 70%-át teszi ki, míg a gondozásban részesülők aránya 30%.

A 276 ügyfélből 8 fő volt, aki a tavalyi év folyamán csak egyszer fordult meg intézményünkben, 268-an több alkalommal kértek segítséget a szakemberektől.

Összehasonlítva az együttműködési megállapodással és az egyszeri esetkezeléssel megoldható problémával érkező kliensek adatait, következtetésként levonható a szembetűnő eltérés a korosztályok szerinti megoszlásban.

A megállapodással gondozott kliensek száma a 6-13 éves korosztályban a legmagasabb, azon belül is a lányok aránya mutat emelkedettebb értéket. A gondozási esetek több mint 90%-ban kisgyermekes családok az érintettek, valamely veszélyeztető tényező kialakulása miatt. A gondozott családok tekintetében, a 35-49 éves korosztályba tartozó kliensek száma a legmagasabb, ez az érték az ellátásban részesülő gyermekek szüleik számát tükrözi vissza.

Az egyszeri esetkezelésben részesülő személyek közül leginkább, a 35-62 éves, illetve annál idősebb korosztály keresi fel a szolgálatot, egyszeri esetkezeléssel megoldható problémákkal, mint például az ügyintézésben segítségnyújtás (kérelmek benyújtása, önéletrajzírás, álláspályázatok benyújtása, informatikai tudást igénylő problémák), információ kérése, érdekképviselet, adományosztás kapcsán.

Mindkét táblázat esetében a nemek szerinti mérleg nyelve egyértelműen a nők felé billen. Tapasztalataink szerint, a nők bármilyen élethelyzetben, vagy probléma esetén, sokkal könnyebben kérnek segítséget annak megoldásában, mint a férfiak.

***A gondozásba újonnan bekerülő kiskorúak száma a kapcsolatfelvétel szerint***

|  |  |  |  |  |
| --- | --- | --- | --- | --- |
| **kapcsolatfelvétel módja** | | | | |
|  | **önkéntes (szülő kezdeményezett)** | **más család, szolgálat vagy központ által**  **kezdeményezett** | **jelzőrendszer által kezdeményezett** | **gyámhatóság által kezdeményezett** |
| **gyermekek száma** | 7 | 8 | 10 | 1 |

A Család-és Gyermekjóléti Szolgálatnál 64 gyermek állt gondozás alatt a 2017-es évben.

26 gyermek esetében került sor új gondozásba vételre. Ennek oka, legtöbb esetben a szülők életviteli nehézsége, a gyermek lelki vagy fizikai elhanyagolása, illetve több esetben a családok Bátaszékre költözése volt.

38 gyermek volt, akiknek a gondozása már a 2017-es évet megelőzően elkezdődött, de az év folyamán nem sikerült megoldani teljesen a fennálló problémát, vagy pedig új megoldásra váró nehézségek merültek fel a családban.

***A szolgáltatást igénybevevő személyek száma, gazdasági aktivitás szerint***

***(együttműködési megállapodással rendelkezők)***

A diagram adatait megvizsgálva és összehasonlítva a tavalyi évi adatokkal elmondható, hogy a megállapodással rendelkező kliensek gazdasági aktivitásának arányában nem történt lényeges elmozdulás. A számadatokból kitűnik, hogy a foglalkoztatottak aránya még mindig alacsony. Többen a mezőgazdaságban vállalnak idénymunkákat, valamint a közfoglalkoztatásban kerülnek alkalmazásba. A gondozottak 16%-a (3 fő) rendelkezik határozatlan idejű bejelentett munkaviszonnyal.

Magas számot mutat az inaktívak aránya, akik kereső tevékenységet nem folytatnak, de keresettel, havi jövedelemmel rendelkeznek. (saját jogú nyugellátásban, nyugdíjszerű ellátásban, járadékban részesülnek, hozzátartozói jogon folyósított nyugdíjban vagy egyéb ellátásban részesülnek, gyermekgondozás (nevelés) címen ellátásban részesülnek)

A családok nagy része munkanélküli ellátásból, a gyerekek után járó családtámogatásokból, vagy a felnőtt korúak esetében, egészségi állapotuk megromlása után járó ellátásokból él.

A szolgáltatásokat igénybevevők 62 % eltartott. A magas százalékot a még szüleikkel együtt élő, leginkább oktatási intézményben tanuló és annál fiatalabb gyermekek teszik ki.

***Az együttműködési megállapodással rendelkezők esetében az iskolai végzettségek megoszlása***

|  |  |  |
| --- | --- | --- |
| **iskolai végzettség** | **fő** | **ebből:**  **0-17 éves** |
| **általános iskola nyolc osztályánál kevesebb** | 66 | 56 |
| **általános iskola nyolc osztálya** | 37 | 8 |
| **befejezett szakmunkásképző iskola, szakiskola** | 7 | - |
| **befejezett szakközépiskola** | 2 | - |
| **befejezett gimnázium** | 2 | - |
| **felsőfokú iskola (főiskola egyetem)** | 1 | - |
| **összesen** | **115** | **64** |

A táblázatban megfigyelhető, hogy az ügyfelek közül 37 fő rendelkezik alapfokú iskolai végzettséggel, míg 10 fő az általános iskolát sem végezte el. Ebből következik, hogy ezen ügyfelek elhelyezkedési esélyei igen alacsonyak, illetve a foglalkoztatott, alapfokú végzettséggel rendelkezők munkabére, a létfenntartáshoz alacsony, ezért nagy részüknél fokozottan jelentkeznek az anyagi problémák.

A befejezett szakiskolát, gimnáziumot végzettek aránya nagyon alacsony, ez országosan, és Bátaszék viszonylatában is megfigyelhető. A tavalyi évhez viszonyítva csökkent a gimnáziumot végzettek száma, ellenben a többi mutató számaránya hasonló tendenciát mutat a tavalyi évi adatokhoz.

A főiskolai végzettséggel rendelkezők is megjelennek az együttműködéssel rendelkező ügyfelek között. Ezeknek az ügyfeleknek általában összetettebb problémáik vannak, ahol a segítő folyamat kidolgozása, és a problémák megoldása aktív együttműködéssel jár mindkét fél részéről. A 2016-os évben két főiskolai diplomával rendelkező ügyféllel volt együttműködési megállapodásunk.

***Az együttműködési megállapodással rendelkezők száma családi összetétel alapján***

|  |  |
| --- | --- |
| **családi összetétel** | **családok száma** |
| **egyedül élő** | 10 |
| **házastársi (élettársi) kapcsolatban együtt élők 1-2 gyermekkel (eltartott fiatal felnőttel)** | 28 |
| **házastársi (élettársi) kapcsolatban együtt élők 3 vagy több gyermekkel (eltartott fiatal felnőttel)** | 10 |
| **egy szülő 1-2 gyermekkel (eltartott fiatal felnőttel)** | 14 |
| **egy szülő 3 vagy több gyermekkel (eltartott fiatal felnőttel)** | 5 |
| **összesen** | **67** |

A 2017-es év folyamán 67 családdal volt szolgálatunknak együttműködési megállapodása. Ebből 10 ügyfél volt az, aki egyedül élt. Szolgálatunkat felkereső egyedülállók, legtöbbször alacsony jövedelmű kisnyugdíjasok, közfoglalkoztatottak vagy munkanélküliek. Az általuk igényelt segítség általában ügyintézésre, tanácsadásra és lelki mentális segítségnyújtásra terjedt ki.

2017-ben 19 gyermekét egyedül nevelő szülővel álltunk kapcsolatban. Legtöbb esetben a szülők különválása, életviteli, anyagi problémák, a gyermek magatartási problémái, valamint elhanyagolás miatt történt a gondozásba vétel. Az egyedül álló szülők 98%-a nő.

Ez a felelősség nagy terhet (anyagi, gyermeknevelési, életvezetési) ró a nők vállára.

Magas számot mutat még, az élettársi vagy házastársi kapcsolatban élő 1-2 gyermeket nevelő családok száma. Az ő esetükben elmondható, hogy a szülők nagy része élettársi kapcsolatban él, és főleg a szülők közötti konfliktus és a gyermeknevelési problémák azok, amik miatt folyamatos segítségnyújtásra volt szükségük a családoknak.

***Az együttműködési megállapodással rendelkező személyek száma az elsődleges probléma szerint***

***(nem halmozott adat)***

|  |  |  |  |
| --- | --- | --- | --- |
| **a probléma típusa** | **személyek száma**  **elsődleges probléma szerint (fő)** | | **összesen** |
| **0-17** | **18-** |
| **éves** | |
| **életviteli** | 10 | 10 | 20 |
| **családi-kapcsolati konfliktus** | 9 | 9 | 18 |
| **családon belüli bántalmazás** | 2 | 2 | 4 |
| **elhanyagolás** | 17 | 4 | 21 |
| ***ebből:* oktatási, nevelési elhanyagolás** | 10 | - | 10 |
| **gyermeknevelési** | 7 | 4 | 11 |
| **gyermekintézménybe való beilleszkedési nehézség** | 6 | - | 6 |
| **magatartás, teljesítményzavar** | 2 | - | 2 |
| **fogyatékosság** | 1 | - | 1 |
| **lelki-mentális, pszichiátriai betegség** | 1 | 3 | 4 |
| **szenvedélybetegség** | - | 2 | 2 |
| **egészségi probléma, egészségkárosodás következménye** | 1 | 3 | 4 |
| **foglalkoztatással kapcsolatos** | - | 2 | 2 |
| **anyagi (megélhetési, lakhatással összefüggő** | 4 | 6 | 10 |
| **ügyintézéssel kapcsolatos** | 2 | 5 | 7 |
| **információkéréssel kapcsolatos** | 2 | 1 | 3 |
| **összesen** | **64** | **51** | **115** |

A táblázat, az együttműködési megállapodással rendelkező személyek elsődleges, problémáit mutatja be.

Az előző évekre visszatekintve, a leggyakoribb problémák, amivel a családsegítők napi munkájuk során találkoztak, az a szülők életvitele, a gyermekek elhanyagolása-mind fizikai, lelki és oktatási téren, családi-kapcsolati konfliktusok, gyermeknevelési problémák. A gondozott családok nagy része anyagi gondokkal, napi megélhetési nehézségekkel küzd.

Összességében elmondható, hogy az előző évekhez hasonlóan, sok-problémás családok kerülnek a szolgálat látókörébe.

Az ügyfél által elmondott probléma mögött, az esetek jelentős részében több megoldásra váró gondot is feltártak a családsegítők, így szakmai munkánk összetett és személyre szabott. Problémafeltárás során mindig kiderül, hogy a családokban sokkal több, más természetű probléma is van, melyek ok-okozati összefüggésben állnak. A szülők alacsony iskolai végzettsége, megfelelő ismereteik hiánya, problémamegoldó eszközök hiánya, munkanélküliség, ennek következményeként fellépő anyagi nehézségek, gyermeknevelési, családi kapcsolati zavarok, konfliktusok, életviteli, életvezetési problémák, mentálhigiénés problémák, valamint a gyermekek magatartási és teljesítményzavara az, ami megfigyelhető a gondozott családok életében.

A családon belüli diszfunkciókra, működési nehézségekre, a gyermekek sok esetben tünethordozóként reagálnak. Ezek a folyamatok maguk után vonják a gyermeknevelési nehézségek kialakulását.

A gyermeknevelés terén főleg az jelenti a legnagyobb problémát, hogy a szülők következetlen ráhagyó nevelési módszereket alkalmaznak, nem fordítanak kellő odafigyelést gyermekeik tanulmányi munkájára, szabadidejük eltöltésére, valamint a gyermekek nem kapnak pozitív megerősítéseket, kellő motivációt. A problémás gyerekek sem tekintik a szülőt partnernek abban, hogy aktuális gondjaikkal hozzájuk forduljanak.

A családok életmódjából, a következetlen és elhanyagoló nevelésből adódon egyre több gyermeknél tapasztalható az agresszív magatartás. Ennek egy része a kielégítetlen szükségletekből (frusztráció), más része a média és a család által közvetített mintákból adódik.

Évek óta visszatérő probléma, az iskolai igazolatlan hiányzások számának a növekedése, mely szintén a szülők gyermeknevelési hiányosságaira hívja fel a figyelmet.

A családok nagy része napi megélhetési gondokkal küzd. Ezekk a családok, akik egyébként is szűkös anyagi keretből gazdálkodnak legális és illegális helyekről (pénzintézet, magánszemély) kölcsönöket, hiteleket vettek fel, sok esetben nagyon magas kamatra, melynek következménye, hogy adósságcsapdába kerülnek, anyagilag ellehetetlenülnek. Ezen folyamat megelőzésére nagyon kevés eszközünk van, hiszen sok esetben már akkor keresnek meg minket az érintettek, amikor a hátralékok miatt, már a behajtó cégekhez került az ügyük. Nagyon kevesen fogadják meg a családsegítők által kínált takarékosságra intő-, pénzbeosztást célzó és a hitelek felvétele elleni érvekről szóló,- tájékoztató tanácsokat.

A nagyarányú munkanélküliség a családok egyre több családot sodor a létfenntartási gondok felé. Életvezetési, háztartásvezetési és pénzkezelési tanácsokkal igyekszünk segíteni a családoknak, de azt tapasztaljuk, hogy sok esetben nem fogadják meg ezeket.

Elmondható, hogy a családon belül jelentkező kapcsolati zavarok (szülők között, szülő-gyermek, a család és a vele együtt élő más hozzátartozók között) száma, közel azonos az előző évi mutatószámhoz.

A családon belüli bántalmazások száma ugyan alacsony, mégis jelen van, ezért problémaként értelmezendő. A szülő-szülő közötti konfliktusoknak szemtanúi a gyermekek, a jelzett esetekben rendőri intézkedés is történt. Ilyen esetekben a gyermekek érzelmi, erkölcsi fejlődése kerül veszélybe, érzelmi biztonságuk megrendül. A kapcsolati problémák megoldatlansága a gyermekek lelki traumáját idézik elő, a szülők többnyire a különválás-különélés mellett döntenek, és az egymás elleni harcban a gyermekeket eszközként használják.

A konfliktusok lezárásához a szülők sok esetben szakember segítségére szorulnak.

Szolgálatunknál a 2017-es évben az elhanyagolás mindhárom formája előfordult, ám a leggyakrabban az érzelmi elhanyagolással találkoztunk. Ez azzal magyarázható, hogy napjainkban a hagyományos családmodell helyett inkább az egyszülős családok vannak többségben. Azoknál a családoknál, ahol a hagyományos családmodell áll fent, ott a szülők konfliktusa miatt történik meg a gyermekek érzelmi elhanyagolása.

Továbbra is magas a gyermekneveléssel kapcsolatos problémák száma, mivel nincsenek következetes nevelési eszközök. A többségi társadalom által elvárt érték és normarendszer más, mint a szülők által közvetített érték. A gondozott gyermekek jelentős része olyan családokban él, ahol nincs aktív kereső, kedvezőtlen a szocializációs háttér, a mintákat közvetítő szülő állandó kiszolgáltatott helyzetben van. Bűnelkövetések során tapasztaljuk, hogy a szabálysértést, bűncselekményt elkövető gyermekek és fiatalok maguk is olyan családból érkeznek, ahol a család felnőtt tagjai hasonló magatartást tanúsítanak. A minták megalapozzák a gyermekek magatartását is.

Mint már írtam, változatlanul nagy problémát jelent a fiatalok igazolatlan iskolai mulasztása, mivel főként a hátrányos helyzetű családok gyermekei azok, akik rendszeres hiányzók, ezért a tapasztalatok szerint, több esetben kimaradnak az oktatási rendszerből.

Ezekben az esetekben szülők csak a magántanulói jogviszonyban látnak megoldást.

A helyzet megoldásához a szülők együttműködésére is szükség lenne, de sok esetben ők maguk is tehetetlenek, nincsenek eszközeik arra, hogy gyermekeiket motiválják az iskolába járásra, illetve esetleg egyetértenek a hiányzással és a pedagógust hibáztatják a gyermek előtt.

A lelki mentális problémák leggyakrabban a feszültség, a frusztráció, a düh, a félelmek, a vélt és valós sérelmek és általában az érzelmek elfojtása, a fel nem dolgozott traumák miatt alakulnak ki. A lelki mentális segítségnyújtás során az ügyfelekkel hosszú segítőbeszélgetéseket folytatunk. A családsegítő megpróbál olyan rövidtávú célokat kitűzni, melyben az ügyfél jól érzi magát, ami örömmel tölti el. Gyakran kell segíteni az ügyfeleknek az elfogadásban, ilyen például a szeretett személy elvesztésének feldolgozása, a kialakult élethelyzet tudomásul vétele. A segítő folyamatban arra törekszünk, hogy tudatosítsuk az ügyfélben, hogy a kialakult helyzet javításában ő teheti a legtöbbet. Feladatunk kibillenteni az ügyfelet a lelki mélypontról, és segíteni, hogy megtalálja a lehetőségeket a változásra.

**A gyermekek veszélyeztetésének okai**

2017. évben nyilvántartott veszélyeztetett kiskorúak száma: 104 fő.

Az előző évhez hasonlóan, a gyermekek veszélyeztetettségének okai elsősorban a gyermeknevelési problémák, a szülői elhanyagolás, (testi, lelki, mentális) családi konfliktusok, gyermekek önértékelési zavarai, anyagi, megélhetési problémák, valamint a tankötelezettség elmulasztása.

Klienseink esetében már a harmadik generáció nő fel azon szocializációs minta nélkül, hogy szülei munkaviszonyban állnának, és napi rendszerességgel járnának dolgozni. Így felnőttként, a munkaviszony és a napi munkába járás nem válik a felnövekvő generáció élete részévé. Helyette maradnak az egyre alacsonyabb összegű szociális ellátások, az alkalmi munka, és némely esetben az illegális jövedelemszerzés. Ehhez kapcsolódnak az életviteli problémák.

A hónap elején megérkező családi és szociális ellátásokat szinte azonnal felélik, s ugyanez vonatkozik az alkalmi munkából származó jövedelemre is. Ilyenkor kifizetik az előző hónap adósságait, s a maradékot elköltik, s kezdődnek újra a bolti hitelek és a „kamatos pénzek”.

Az elmúlt évtizedek társadalmi-gazdasági folyamatai nagymértékben hatnak a családok helyzetére. Nőtt a válások, a különélések és a házasságon kívül született gyermekek száma.

Megfigyelhető, hogy nőtt egy-egy eset vonatkozásában a gondozási időtartam is. Megnövekedtek a családok terhei, melyek enyhítésére nem állnak rendelkezésre a megfelelő eszközök.

**Hatósági intézkedésekhez kapcsolódó feladatok**

A 2016. év egyik nagy változása az volt, hogy a Család- és Gyermekjóléti Szolgálat családsegítői mellett, megjelentek a Családsegítő és Gyermekjóléti Központ esetmenedzserei, így különösen fontos szerepet kapott a gyermekvédelemben a szolgálat családsegítőinek és a központ esetmenedzsereinek szoros együttműködése.

Bátaszéken a 2017-es évtől három esetmenedzser látta el a hatósági eljárásokhoz kapcsolódó feladatokat. Az esetmenedzserek csütörtöki napokon keresték fel a településen élő, gondozott családokat.

Mivel ezek azok a családok, akik fokozott odafigyelést igényelnek, ezért az ő érdekükben az esetmenedzser a település családsegítőjének is feladatokat írt elő, hogy a folyamatos kontroll megmaradjon a családoknál. Így egy hatékony segítési forma jött létre, ezért a szakemberek közötti információcsere lehetővé teszi, hogy a gyermekek veszélyeztetettsége mielőbb megszűnjön.

A szolgáltnál önkéntesen vállalt segítő tevékenység, a szülő vagy a gyermek együttműködési hiánya miatt nem vezet eredményre, a veszélyeztetettséget nem lehet megszűntetni, de a gyermek nevelkedése családon belül még biztosítható, akkor a szolgálat családsegítője jelzéssel él a járási családsegítő és gyermekjóléti központ felé.

Bátaszéken a 2017-es év folyamán 28 gyermek (védelembe vett) esetében kapott a családsegítő feladatokat a központ által kialakított gondozási-nevelési tervben. A védelembe vett gyermekek 17 családból kerültek ki.

2017 évben összesen 8 gyermek lett újként védelembe véve. Ebből 4 gyermek iskolai igazolatlan hiányzás miatt, 1 gyermek óvodai hiányzás miatt.

Két kiskorú bántalmazás gyanúja miatt lett kiemelve a családból, de mivel nem bizonyosodott be a bántalmazás ténye, ezért a gyermekeket visszahelyezték a családba. A védelembe vétel fenntartása mellett élhetnek a gyermekek saját családjukban.

Egy gyermeknél a szülők életvitele, a gyermeket veszélyeztető elhanyagoló szülői magatartás miatt került sor a hatósági intézkedésre.

A 2017-es évben, 7 gyermek védelembe vétele szűnt meg, ők 3 családból kerültek ki. A védelembe vétel megszűnésének az okai: 2 gyermek esetében családba fogadás történt, 1 gyermek esetében a család más településre költözött. 4 gyermeknél a szociális segítő tevékenységgel sikerült a fennálló problémákat megoldani, ezért megszűntetésre került a hatósági intézkedés.

Ideiglenes elhelyezés és nevelésbe vétel 2017-es évben nem történt.

Az elmúlt évben nem került sor válsághelyzetben lévő várandós anya gondozására.

Bátaszék összesen 5 db esetkonferenciát megtartására került sor.

A központhoz való delegálás a szolgálatunk részéről 5 esetben történt, melyből a gondozásba lévő családoknál 3 esetben pszichológusi segítséget kértünk, mely összesen 6 gyermeket érintett.

**A gyermekek átmeneti gondozása**

Bátaszéken nincs helyettes szülői hálózat, mivel több éven keresztül próbáltuk megszervezni a szolgáltatást, de nem tudtunk olyan személyeket felkutatni, akik végül vállalták volna a feladatot, illetve problémát jelentett az is, hogy nem indult a környéken ez irányú képzés.

Bátaszék Város Önkormányzata 2009 novemberében társulási megállapodást kötött Szekszárd Megyei Jogú Város Önkormányzatával, ami a gyermekek átmeneti gondozása alapellátás biztosítására terjed ki.

A szolgáltatást, Szekszárd Megyei Jogú Város Humánszolgáltató Központja. Családok Átmeneti Otthona biztosítja.

A tavalyi évben egy esetben nyújtottunk be elhelyezési kérelmet, aminek oka az volt, hogy az anya élettársi kapcsolata megromlott és gyermekével el kellett költözniük az élettárs ingatlanából. Az anya végül megoldotta lakhatásukat, ezért nem került sor az Otthonba való beköltözésre.

***A szakmai tevékenységek adatai (az év folyamán)***

***(halmozott adat)***

|  |  |  |
| --- | --- | --- |
| **megnevezés** | **szakmai tevékenységek**  **halmozott száma** | **szolgáltatásban**  **részesülők száma** |
| **információnyújtás** | 451 | 262 |
| **segítő beszélgetés** | 484 | 174 |
| **tanácsadás** | 682 | 318 |
| **ügyintézéshez segítségnyújtás** | 554 | 370 |
| **konfliktuskezelés** | 95 | 50 |
| **kríziskezelés** | 27 | 12 |
| **közvetítés ellátásokhoz való hozzáféréshez -pénzbeli** | 180 | 241 |
| **közvetítés ellátásokhoz való hozzáféréshez -természetbeni** | 242 | 164 |
| **közvetítés másik szolgáltatáshoz** | 96 | 116 |
| **közvetítés család-és gyermekjóléti központhoz** | 14 | 14 |
| **esetkonferencia** | 5 | 12 |
| **esetmegbeszélés** | 10 | 172 |
| **esetkonzultáció** |  |  |
| **szakmaközi megbeszélés** | 6 | 114 |
| **környezettanulmány elkészítésében való közreműködés** | 19 | 32 |
| **családlátogatás** | 393 | 233 |
| **Adományközvetítés** | 456 | 314 |
| **munkavállalási, pályaválasztási tanácsadás** | 20 | 32 |
| **Pszichológiai tanácsadás** | 8 | 14 |
| **iskolai szociális munka a Gyvt.40.(2) bek.e) pontja lapján** | 10 | 22 |
| **összesen** | **3752** | **2666** |

A fenti táblázat a szolgálat szakmai tevékenységeiről ad tájékoztatást. Az adatokból kitűnik, hogy az ügyintézéshez való segítségnyújtás, az információnyújtás, a tanácsadás, a segítő beszélgetések a leginkább jellemzőek a gondozás során végzett szakmai munkára.

A gondozott családok nagy részénél továbbra is a napi megélhetésért, a túlélésért folytatott küzdelem határozza meg a mindennapokat.

Az intézmény részéről ezeket a nehézségeket pénzbeli és természetbeni juttatások igénylésére vonatkozó információnyújtással, kérelmek beszerzésével, kitöltésével, benyújtásával, illetve adományok közvetítésével tudjuk enyhíteni.

Az ügyintézéssel kapcsolatos szolgáltatásunkat jellemzően, pénzbeli ellátásokkal kapcsolatos ügyintézés, méltányossági nyugdíj-emelés kérelem, egyszeri segély igénylése a nyugdíjfolyósítónál, információnyújtás különféle ellátásokról, települési támogatási kérelmek kitöltésében való segítségnyújtás, nyilatkozatok, tartozás mérséklése miatt, méltányossági kérelmek írása, meghatalmazások, hivatalos levelek megfogalmazása stb. tették ki.

Foglalkoztatással kapcsolatosan segítettünk önéletrajzírásban, e-mail fiók elkészítésében, önéletrajzok elektronikus formában történő elküldésében, interneten történő álláskeresésben, felkészítő beszélgetés állásinterjúra (megjelenés, kommunikáció), információnyújtás munkanélküli ellátásokról.

Életviteli tanácsadást nyújtottunk életvezetési problémák feltárásában, segítő beszélgetéseket folytattunk, segítettünk az élet különböző területeinek: család, munka, anyagi javak, egészség, kapcsolatok feltárásában, tanácsot adtunk az egyén, ill. család képessé tételére saját életének viteléhez.

Munkánk során nagy szerepet kapott a segítő beszélgetés. A kliens feszültségének, pszichés terheltségének oldása a családsegítő részéről, lehetőséget biztosít arra, hogy képessé és nyitottá váljanak a gyermek által közvetített probléma megoldásában való közreműködésre.

Tapasztalataink szerint, az elmúlt év során tovább növekedett az azonnali beavatkozást igénylő esetek száma. (pl.: tüzelő-, élelmiszer- meleg ruhanemű teljes hiánya).

A lakosok továbbra is érzékenyebben reagáltak a környezetükben élők problémáira.

A szoros együttműködés a központ és a szolgálat között, lehetővé teszi a speciális szolgáltatásokhoz való hozzáférést az ügyfelek részére, így a pszichológiai és jogi tanácsadást is. (Szekszárdon).

**A prevenció szerepe a család- és gyermekjóléti szolgáltatásban**

A gyermekjóléti alapellátásban végzendő feladatok közül nagy szerepet kap a szabadidős programok szervezése, mely egyben kötelező feladatellátása is a szolgálatoknak. A családsegítők szervezik a programokat, mert hiszik és tapasztalatból tudják, hogy egy kötetlen, szabadidős tevékenységben más irányból közelíthetünk a gyermek és családja felé. Nagyobb esélye van a bizalmi kapcsolat kialakításának, a szülők és a gyermekek a másfajta helyzetnek köszönhetően őszintébbek, ezért a problémák hamarabb feltérképezhetőek.

A szabadidős programok keretében a közösségi normák elsajátítására, a morális készségek és a vizuális gondolkodás elmélyítésére, az együttműködési készség, a kompetencia és motiváció fokozására helyezzük a hangsúlyt.

Programjaink a játékon keresztül nevelnek az egészséges életre, a szabadidő hasznos eltöltésére, ahol a gyerekek lehetőséget kapnak egy másfajta értékrend elsajátítására.

**Nyári játszóházi foglalkozások**

A nyári szünidőben az általános iskolás gyermekek részére 11 alkalommal szerveztünk szabadidős tevékenységeket.

A buszos kirándulásokon a férőhelyszám korlátozott volt, de a többi programunkra is nagy volt az érdeklődés. (átlag 20-25 gyermek vett részt)

Programjaink közül a kirándulásoknak volt a legnagyobb sikere (Budapest Tropicarium, Lugio napok, alsónyéki habparti, mórágyi biciklitúra, Pécs Állatkert, bikali Élménybirtok).

|  |  |
| --- | --- |
| **Dátum** | **Nyári program** |
| 2017.06.10. | Lóerők éjszakája, látogatás  Tökölre a gyorsulási versenyre |
| 2017.06.23. | Uszodai látogatás |
| 2017.06.30. | Kézműves foglalkozás, gofri sütés |
| 2017.07.07. | Biciklitúra és sziklamászás Mórágyon, szalonna sütés |
| 2017.07.14. | Városi játékos sorverseny |
| 2017.07.21. | Lugio-napok Dunaszekcsőn |
| 2017.07.28. | Tropicariumi kirándulás Budapesten |
| 2017.08.04. | Baranta, sütögetés, kézműveskedés |
| 2017.08.11. | Bikal kirándulás |
| 2017.08.18. | pécsi állatkerti látogatás |
| 2017.08.25. | alsónyéki nyárzáró lovaglás és habparti, zsíros kenyér, dinnye evés |

**Adományosztás**

Szolgálatunk évek óta gyűjti és fogadja az adományként felkínált ruhaneműket, bútorokat, használati cikkeket, tanszereket.

Évek óta szép és nemes cselekedet, mely mára már hagyománnyá vált a településen, a karácsonyi adománygyűjtés és csomagosztás.

Szolgálatunk a 2017-es év folyamán 1 alkalommal tudott nagyobb mennyiségű élelmiszert osztani a rászoruló családok részére. Az élelmiszerek, felajánlások révén kerültek szolgálatunkhoz, illetve a családsegítők és az önkéntesek bevonásával a már hagyományosnak számító áruházi gyűjtéseknek köszönhetően, sikerült tartós élelmiszert beszerezni.

Az adományokban 140 hátrányos helyzetű család részesült.

A csomagok tartós élelmiszereket tartalmaztak (cukor, liszt, rizs, tej, olaj, tészta, krumpli, hagyma, konzervek, keksz, hús), amik kiegészültek az áruházi gyűjtés során összegyűjtött tartós élelmiszerekkel.

A tavalyi évben karácsonykor 140 gyermeknek személyre szabott ajándékot készítettek a családsegítők, melyben ruhanemű, játék és édesség volt.

74 gyermeket tudtunk megvendégelni a karácsonyi ünnepségünkön.

A régóta működtetett napi ruha adományosztást, egyre több ügyfél keresi fel.

**Iskolai közösségi szolgálat teljesítése**

Intézményünk lehetőséget biztosít a nemzeti köznevelésről szóló törvény szerint az érettségi bizonyítvány kiadásához szükséges ötven óra iskolai közösségi szolgálatteljesítéséhez. Több középiskolával írásbeli szerződés megkötésére került sor az iskolai közösségi szolgálat teljesítése kapcsán. Több éve végeznek a diákok a Család- és Gyermekjóléti Szolgálatnál közösségi munkát, segítve ezzel a gyermekprogramok, az áruházi gyűjtések lebonyolítását.

A tavalyi évben 18 diák segítette a munkánkat.

**A Család-és Gyermekjóléti Szolgálat külső kapcsolatrendszere**

* Szekszárdi Rendőrkapitányság,
* Rendőrőrs-Bátaszék,
* Tolna Megyei Kormányhivatal Hatósági Főosztály Igazságügyi Osztály
* Tolna Megyei Kormányhivatal Hatósági Főosztály Szociális és Gyámügyi Osztály
* Tolna Megyei Kormányhivatal Szekszárdi Járási Hivatala Hatósági Főosztály Gyámügyi Osztály
* Munkaügyi Központ Szekszárdi Kirendeltsége,
* Humánszolgáltató Központ, Szekszárd,
* Családsegítő és Gyermekjóléti Központ Szekszárd
* Tolna Megyei Gyermekvédelmi Központ és Területi Gyermekvédelmi Szakszolgálat
* Védőnői Szolgálat,
* Gyermekorvos-háziorvosok,
* Oktatási-nevelési intézmények gyermekvédelmi felelősei, pedagógusai.

Szolgálatunk változatlanul szoros együttműködést tart fenn a védőnői szolgálattal, háziorvossal, gyermekvédelmi felelősökkel, a járási családsegítő és gyermekjóléti központtal.

A szakemberekkel történő rendszeres kapcsolattartás lehetővé teszi az információcserét és a problémák korai észlelését. Együttműködésükkel és a kapcsolat rendszeres fenntartásával, a gyermekek veszélyeztetettsége korábban felismerhető,- ideális esetben, összehangolt team munkával a súlyos problémák kialakulása könnyebben megelőzhető.

Fontosnak tartjuk az éves szakmai tanácskozáson elhangzott értékeléseket, megfogalmazott tapasztalatokat.

Veszélyeztetettség esetén fontos az esetkonferenciák összehívása, ahol az összehangolt, együtt elkészített cselekvési terv – határidőkkel és a tevékenységek végrehajtásáért felelős személyek megnevezésével – a segítő kapcsolat minden résztvevőjének konkrét iránymutatást ad a problémák hatékony megoldásában.

Rendszeres a kapcsolattartás a fiatalkorúak hivatásos pártfogójával, akivel havonta legalább egyszer megbeszélést tartunk a pártfogoltak ügyében. A pártfogó havi egy alkalommal tart fogadóórát intézményünkben.

**Civil szervezetekkel való kapcsolataink**

* Magyar Gyorsulási Szövetség Katasztrófavédelmi Munkacsoport, Szekszárd
* Tűzoltóság Bátaszék
* Nagycsaládosok Egyesülete
* Katolikus Karitasz
* Családban Élni Jó Alapítvány

A településen működő civil szervezetek továbbra főként a szabadidős programok lebonyolításában, illetve ezek feltételeinek megteremtésében vesznek részt.

A nyári gyermekprogramon évek óta nyújtanak segítséget a tűzoltóság munkatársai.

A Nagycsaládos Egyesülettel több éves a kapcsolatunk. Városi rendezvényeikre mindig meghívást kapunk.

A Családban Élni Jó Alapítványtól több alkalommal kaptunk szakmai segítséget és ruhanemű felajánlást.

**Továbbképzések, szakmai, módszertani konzultációk biztosítása**

Az intézmény szakképzett dolgozóinak regisztrációja megtörtént. Az intézmény továbbképzési tervvel rendelkezik, melyet a dolgozók megismertek és tudomásul vettek. A továbbképzési időszakokat figyelemmel kísérjük, az aktuális tanfolyamokat, továbbképzéseket a kollégák számára elérhetővé tesszük, ezzel is segítve és motiválva őket a szakmai fejlődésre.

A szakmai továbbképzéseken nagy segítséget jelent a törvényi változások figyelemmel kísérése, új szolgáltatások bevezetésének megismerése, új módszerek és azok hatékonyságának megismerése.

A járási központ által szervezett szakmaközi megbeszéléseken, konzultációkon jelen vagyunk.

A családsegítőknek folyamatosan lehetőségük van részt venni esetmegbeszéléseken, szupervízión.

**IV. A gyermekek napközbeni ellátása**

**Bátaszéki Mikrotérségi Óvoda, Bölcsőde és Konyha**

**Az intézmény alapfeladatai, alaptevékenységei**

* óvodai nevelés és bölcsődei ellátás,
* gyermek- és közétkeztet.

Az intézmény az alaptevékenységeit az alapító okiratban meghatározottak szerint látja el.

A bölcsőde az alapfeladatait a Bölcsőde Szakmai Programja szerint végzi.

**Intézményegységek**

Székhely óvoda: **Bátaszéki Mikrotérségi Óvoda, Bölcsőde és Konyha** 225 férőhely

Bátaszék Hunyadi u. 44/a

Tagintézményei:

**Alsónyéki óvoda** 30 fh

Alsónyék Fábián P.u. 3.

**Pörbölyi óvoda** 25 fh

Pörböly Óvoda u. 3.

Bölcsőde: **Bölcsőde** Bátaszék Perczel u.1. 24 fh

Konyha: Bátaszék Budai u.11.

Pörböly Óvoda u. 3.

**Bölcsőde**

A gyermekvédelmi feladatok ellátását a bölcsődében a gyermekek védelméről és a gyámügyi igazgatásról szóló 1997. évi XXXI. törvény szabályozza.

A gyermekvédelem egyik első jelző intézménye a bölcsőde. Fő feladatunk a prevenció és a lehetséges korrekció, amely minden bölcsődében gondozott, nevelt kisgyerekre és azok családjára is kiterjed. Folyamatos kapcsolatot tartunk fenn a Védőnői Szolgálattal, a Családsegítő és Gyermekjóléti Szolgálat munkatársaival, a jelzőrendszer tagjaival. Figyelemmel kísérjük a bölcsődénkbe felvett gyermek gondozottságát. Szükség esetén az észlelt problémáról megfigyeléseink alapján írásbeli jelzést teszünk a Gondozási Központ felé, vagy családlátogatást kezdeményezünk. Igény szerint tanácsadást nyújtunk a szülőknek.

**Bölcsődei 2017. évértékelő beszámoló**

Önálló szakmai egységként valósítottuk meg a szakmai programunkat. Továbbra is az egységes szakmai irányelvek alapján végeztük a gondozást, nevelést.

A *gondozás és nevelés egységének alapelv*ét kihagyhatatlanul alkalmaztuk a napi tevékenységek során, hiszen ezek elválaszthatatlan egységet alkotnak. A gondozás minden helyzetében a nevelés is jelen volt.

A gyermekek játéktevékenységébe ágyazva jelenítettük meg a nevelés/tanulás egyes területeit. (anyanyelvi-, irodalmi-, ének-zenei-, vizuális-, környezeti-, matematikai- és testnevelés)

A tanulási területek meghatározói az egyes évszakok és ünnepek, a hónapok aktualitása is. Ezekhez választottuk az odaillő ábrázolási technikákat, dalokat és mondókákat, mozgásos játékokat. A játék feltételeinek megteremtésével igyekeztünk minél több élményhez juttatni gyermekeinket.

Munkánkban érvényesült a gyermekek *elfogadásának- és személyük megbecsülésének elve.* Meleg, szeretetteljes odafordulással, a gyermek életkori és egyéni adottságait, fejlettségét, pillanatnyi fizikai – és pszichés állapotát, hangulatát figyelembe véve segítettük harmonikus fejlődésüket.

Pedagógiai munkánkban érvényesült a fokozatosság, a pozitívumokra való támaszkodás, a *rendszeresség elve*.

A *„saját gondozónő rendszerrel”* törekedtünk a személyi állandóság biztosítására, az ölelkezési időben igyekeztünk még több figyelmet fordítani a kisgyermekek egyéni szükségleteinek kielégítésére.

Munkánkat segítette az évszakoknak megfelelő napirend követése, melyben a gyermekek is jól tájékozódnak, ismerik a folyamatok helyét és sorrendjét, növelve ezzel biztonságérzetüket.

Igyekeztünk megfelelő mennyiségű – és minőségi időt eltölteni a gyermekekkel a szabad levegőn. A mindennapos mozgással, tornával próbáltunk hozzájárulni az egészségük megőrzéséhez valamint a helyes test-séma kialakulásához is.

Megkülönböztetett figyelemmel, törődéssel segítettük a nehezen szocializálódó, lassabban fejlődő, alacsonyabb fejlettségi szinten álló gyermekek fejlődését.

A gyermekek egyéni testi- és értelmi fejlődését, tevékenységét a fejlődési naplóban, valamint negyedévente az egészségügyi törzslapon összegeztük.

A napi jelenlétet, hiányzást és történéseket a csoportnaplóban jegyeztük fel.

A bölcsődébe újonnan érkező gyermekeket meglátogattuk otthonukban, a látogatásról pedig feljegyzést készítettünk az adott gyermek fejlődési naplójában.

Az év folyamán egy esetben történt, hogy nem sikerült megvalósítani a családlátogatást.

A szülőkkel való kapcsolattartást a napi szintű személyes beszélgetéssel, tájékoztatással, családlátogatás alkalmával valamint szülői értekezlet tartásával biztosítottuk ebben az évben is.

Júniusban sikeresen megrendeztük a bölcsődei nyílt napot. Ez alkalomból meghívást kaptak az előjegyzésben lévő gyermekek és szüleik, valamint a csoportba járó gyermekek szülei és nagyszülei egyaránt. Az érdeklődők száma rendkívül nagy volt. A szülői visszajelzések pozitívak voltak.

Az élelmezésvezetővel a kapcsolattartás rendszeres volt az év folyamán, a kéthetes étlap összeállításánál a szakmai vezető is jelen volt. Az étrend mindig változatos, idényszerű, a gyermekek életkorának, és fejlettségének, ízlésének megfelelő.

Az éves továbbképzési tervben foglaltaknak eleget tettünk. 1 fő kisgyermeknevelő vett részt 60 kreditpontot adó továbbképzésen, amivel – a meghatározott továbbképzési ciklus időtartamán belül - teljesítette a szakmai továbbképzési kötelezettségét.

Kapcsolattartásunk a bölcsőde gyermekorvosával, a Védőnői- és Gyermekjóléti Szolgálat munkatársaival folyamatos és eseti volt. Több alkalommal személyesen is betekintettek a bölcsőde mindennapjaiba, megbeszéltük a felmerült problémás eseteket és helyzeteket. Kölcsönösen segítettük egymás munkáját. Egy általunk gondozott kisgyermek esetében fordultunk jelzéssel / észleléssel a Gondozási Központ felé. Ebben az esetben is pozitív eredményt értünk el a gyermek érdekében

A megnövekedett ellátási igény felmérését követően lehetőség nyílt a 2. bölcsődei csoport megnyitására. A Hatósági – és Fenntartói ellenőrzéseket követően 12főről 24 főre emelkedhetett a felvehető gyermeklétszám. 2017. szeptember 1-jével tudtuk fogadni az újonnan érkező kisgyermekeket. Bölcsődénk ellátási területének bővítésére is szükség volt. A környező településekről is igényt tartottak az ellátásra, így szeptember 1-jével Alsónyék és Pörböly is bekerült az ellátási területeink közé.

Az egyik csoportban leginkább két éven aluli, míg a másik csoportban a két évet betöltött gyermekek kerültek elhelyezésre. Ezáltal az egyik csoportba még két gyermek felvételére nyílik a későbbiekben lehetőség.

Két kisgyermeknevelővel is bővült a dolgozói létszám. Szakirányú végzettség hiányában mindketten megkezdték munka mellett a kisgyermeknevelő-gondozói OKJ-s tanulmányaikat Pécsett.

A statisztikai mutatók igazolják, hogy a nyári hónapokban is nagy szükség van az ellátás biztosítására. A nyári szünet időpontjának kitűzését szülői igényfelmérés előzte meg, így a szünet július 24-től augusztus 04-ig tartott.

A bölcsődei előjegyzés és felvétel egész évben folyamatos volt. Nemcsak a kitűzött beíratási időpontban keresték fel a családok az intézményt, hanem amint szükségessé vált gyermekük nappali felügyeletének és ellátásának biztosítása. Az érvényes jogszabályok lehetővé teszik, hogy minden gyeden vagy gyesen lévő szülő beadhatja gyermekét a bölcsődébe, ha újra munkába áll. Ez megmutatkozott a mi intézményünkben is, egyre többen érdeklődtek és jelentkeztek is a bölcsődei szolgáltatásra. A hozzánk beíratott gyermekek szüleinek is mindegyike dolgozik.

Tapasztalt kisgyermeknevelők segítik mindkettőjük tanulmányát és munkáját egyaránt. Megismerték az intézményi SZMSZ-t, a bölcsőde Szakmai Programját, a Házirendet. Szakmai irányítás mellett folyamatosan tanulják a kisgyermeknevelők által vezetett dokumentációk vezetését is.

Nyitottságukkal és közvetlenségükkel könnyen beilleszkedtek a bölcsődei életbe, a gyerekek is rögtön elfogadták őket. Empatikusságuk már az elején megmutatkozott. Szakmai tudásukat igyekeznek napról-napra gyarapítani.

|  |  |  |  |  |  |
| --- | --- | --- | --- | --- | --- |
| **HÓNAP** | **Nyitvatartási napok száma** | **Beíratott gyermekek száma** | **Ellátást igénybevevők száma** | **Távollétek száma** | **Részvételi arány a beíratott gyermekekhez viszonyítva** |
| Jan. | 22 nap | 12 fő | 175 | 89 | 66% |
| Febr. | 20 nap | 12 fő | 165 | 75 | 69% |
| Márc. | 22 nap | 12 fő | 220 | 44 | 83% |
| Ápr. | 17 nap | 12 fő | 174 | 30 | 85% |
| Máj. | 22 nap | 12 fő | 221 | 43 | 84% |
| Jún. | 21 nap | 12 fő | 213 | 39 | 85% |
| Júl. | 15 nap | 11 fő | 136 | 23 | 82% |
| Aug. | 19 nap | 12 fő | 186 | 42 | 82% |
| Szept. | 21 nap | 20 fő | 335 | 36 | 80% |
| Okt. | 21 nap | 21 fő | 323 | 103 | 73% |
| Nov. | 21 nap | 20 fő | 298 | 122 | 71% |
| Dec. | 16 nap | 21 fő | 237 | 93 | 61% |
|  | **Össz.: 237 nap** |  | **Össz.: 2683** | **Össz.: 739** | **Átlag: 77%** |

2017. januárban 1 bölcsődei csoport 12 férőhely

2017. szeptember 01-jével a férőhelyszám 24 főre bővült.

2017-es évben a beíratott gyermeklétszám: **37** fő volt.

A bölcsődei ellátást igénybevevők éves száma: **2683**

A lehetséges kihasználtság a beíratott gyermekszámhoz viszonyítva: 2683+739=3422/237=14,43 **14 fő**

A tényleges napi ellátást igénybevevők száma átlagban: 2683/237=11,32  **11fő**

Ingyenesen étkezők száma: **19 fő**

Rendszeres gyermekvédelmi kedvezményben részesült: **5 fő**

3 vagy több gyermekes: **3 fő**

**Dolgozói létszám alakulása:**

2017 jan.-aug.:

Kisgyermeknevelők száma: 2 fő

Dajka, takarító: 1 fő

2017. szeptembertől:

Kisgyermeknevelők száma: 4 fő

Dajka, takarító: 1 fő

**Munkarend alakulása:**

A kisgyermeknevelők csúsztatott munkarendben/napirendben látják el a gyermekeket.

6h-14h

7h-15h

8h-16h

9h-17h

A dajka 8h-16h-ig látja el a feladatait.

Térítési díjat fizetők száma: 10 fő

Védelembe vett gyermek: 1 fő

Veszélyeztetett gyermek: 0 fő

Megállapított hátrányos helyzetű gyermek: 3 fő

Megállapított halmozottan hátrányos helyzetű gyermek: 0 fő

Családba kihelyezett gyermek: 0 fő

Fogyatékos gyermek: 0 fő

Tartósan beteg gyermek: 0 fő

Egyedülálló szülő gyermeke: 2 fő

Alsónyékről bejáró gyermekek száma: 1 fő

Pörbölyről bejáró gyermekek száma: 2 fő

**V. Felügyeleti szervek által lefolytatott ellenőrzések megállapításai**

2017. október 30-án a Tolna Megyei Kormányhivatal Szekszárdi Járási Hivatal Hatósági Főosztálya hatósági ellenőrzést tartott a Bátaszéki Mikrotérségi Óvoda, Bölcsőde és Konyha intézményének bölcsődei egységénél. Az ellenőrzés jogszabálysértést nem tárt fel, további intézkedések megtételére nem volt szükség.

**VI. Összegezés, a jövőre vonatkozó javaslatok, célok meghatározása**

A gyermekvédelmi törvény a prevencióra, a gyermekvédelmi gondoskodásba vétel megelőzésére helyezi a hangsúlyt, mely a jelzőrendszer tagjai közötti sokoldalú, összehangolt munkát igényel. A jelzőrendszeri tagok részéről több javaslat is megfogalmazódott az év során felmerült problémákkal kapcsolatban.

**A jövőre vonatkozó javaslatok, célok meghatározása**

* Továbbra is folyamatosan szervezzük és működtetjük a prevenciós programjainkat, nagyobb figyelmet fordítva az eseti programok szervezésére.
* Célunk, hogy megfelelő szociális hálót hozzunk létre, kezdeményezzünk, irányítsunk, segítsünk olyan együttműködéseket, melyek révén az ellátott területen élők hatékony segítséget kapnak a kialakult élethelyzeteik kezeléséhez.
* Az intézmény nyitott a társintézmények felé, ezért növelni szükséges a szakmai konzultációs alkalmakat.
* Továbbra is kezdeményezni fogjuk a jelzőrendszeri tagokkal és az esetmenedzserekkel történő közös családlátogatásokat.
* Még hatékonyabb együttműködést kívánunk kialakítani és működtetni az észlelő- és jelzőrendszer tagjaival, annak érdekében, hogy minél összefogottabb és koordináltabb legyen az általunk ellátott településeken dolgozó gyermekvédelmi szakemberek munkája, s ezáltal javuljon a gyermekek, családok helyzete is.
* A tavalyi évi beszámolóban is jeleztem, hogy nagy szükség lenne helyben, gyermek pszichológusra, aki legalább két hetente tudná fogadni a gyermekeket és a szülőket. A tavalyi évtől a központtal való együttműködés lehetőséget biztosít pszichológusi szolgáltatás igénybevételére, de a szakember nagyon túlterhelt, és sok esetben az utazás is gondot jelent a segítségre szorulóknak.
* A jogi segítségnyújtás szolgáltatása a tavalyi évben a járási központnak és dr. Bonnyai József ügyvéd úr segítségnyújtásának köszönhetően, zökkenőmentesen megoldódott.
* Célunk a törvényileg meghatározott feladatok mellett, a már jól működő tevékenységeink folytatása.
* Mivel városunkban is növekszik a nehéz anyagi helyzetben lévő családok száma, ezért továbbra is segítjük a rászorultakat adományok gyűjtésével, (pl: ruhanemű, könyv, játékok, bútor) osztásával.

Nagy nehézséget jelent, hogy nincs raktárunk, ezért nem tudjuk megfelelő körülmények között tárolni a beérkező ruhaneműket, játékokat.

* Fontosnak tartjuk a szakmai továbbképzéseken való részvételt, hogy minél felkészültebben, magas szakmai színvonalon tudjunk segítséget nyújtani a rászorulóknak.
* Céljaink között szerepel, a civil szervezetekkel való kapcsolat erősítése.
* Legfőbb törekvésünk, a szakmai munka színvonalának és a szolgáltatások körének további növelése, bővítése.
* Állandó és folyamatos célként határozható meg a technikai feltételeink további bővítése, az információáramlás javítása, gyorsítása, hatékonyabbá tétele.

A gyermekvédelemmel foglalkozó szakembereknek továbbra is oda kell figyelni a veszélyeztetett gyermekekre, családokra.

A szolgálat a jövőre vonatkozóan is alapvetőnek tekinti a gyermekjóléti alapellátás minél magasabb színvonalon való működtetését, ezért igyekszünk minél szélesebb körű szolgáltatásokat nyújtani.

Összefoglalva elmondható, hogy a helyi gyermekvédelmi rendszerben működő intézmények, szervek kapcsolata jónak mondható.

A fenntartó és az intézmények nincsenek könnyű helyzetben a szociális és gyermekvédelmi ellátó rendszer működtetése kapcsán, hiszen a megoldandó gondok, problémák összetettek, komplex kezelést igényelnek. Az ellátások, juttatások célzottan a családi kötelék erősítését, a családban élés segítését kell, hogy szolgálják. Preventív szemléletre van szükség, hogy a problémák időben felismerhetőek legyenek.

Munkánk során azt tapasztaljuk, hogy a gyermekek helyzete egyre nehezebb, a családi kapcsolatok instabilak.

Mint már az előzőekben kitértem rá, a szülők nem tudnak megfelelő mintát nyújtani gyermekeiknek, ezért a szociális hátrányokat átörökítődnek.

Az érték és erkölcsrendszer is változik, a hagyományos értékrendtől való eltérés, a szabályok áthágása divat a fiatalok körében.

A helyzeten javítana, ha a megelőzésre sokkal nagyobb hangsúlyt lehetne fektetni.

Annak érdekében, hogy a településünkön élő gyermekek mindegyike számára biztosított legyen a gyermeki jogok védelme, a gyermekekkel napi kapcsolatban lévő intézmények kiemelt feladata, hogy a rendelkezésükre álló minden törvényes eszközzel elősegítsék a veszélyeztetett környezetben élő gyermekek látens problémáinak a feltárását, folyamatos figyelemmel kísérését, panaszaik meghallgatását

A gyermekvédelem területén dolgozó munkatársaknak a továbbiakban is a prevenció, a megelőzés fontosságát kell szem előtt tartaniuk a gyermekeket érintő súlyos válsághelyzetek kialakulásának megelőzése érdekében.

Munkánk során számunkra is néha kétséges, hogy elérünk-e sikert, hiszen sokszor csak egy apró lépést tudunk tenni a probléma súlyához képest, ez azonban mégis azt jelentheti az egyén, vagy a család számára, hogy valamerre el tud indulni, életét tovább tudja vinni, vagy legalább jelen helyzeténél, állapotánál „lejjebb” nem csúszik.

Mindez összességében igen megterhelő a szolgálat munkatársai számára, hiszen nap, mint nap szembesülnek a szükséggel, az elesettséggel, a kilátástalansággal, s a nyomással, mely abból fakad, hogy ők hivatottak a kiút megtalálására, vagy legalábbis a remény felcsillantására, az egyén, vagy a család „képessé tevésére”. Fontos, hogy el tudjuk fogadtatni munkánk lényegét: nem „problémamegoldók” vagyunk, hanem „útmutatók”, „képessé tevők”, és mindenkinek magának kell kézben tartani, irányítani életét, még ha ehhez, akkor ép segítségre is van szükség.

A jövőben továbbra is a gyermek áll a fókuszban, aki számára biztosítani kell a szolgáltatásokhoz való hozzáférhetőséget a területi lefedettség által.

**VII. Bűnmegelőzési program**

Az önkormányzat még nem rendelkezik bűnmegelőzési programmal, azonban Gondozási Központ gyermekjóléti prevenciós programjai, melyek kiemelten a szabadidő eltöltésére és az iskolai szociális munkára összpontosítanak, azt a célt szolgálják, hogy megvédjék a gyermekeket a szociális környezet káros, bűnözésre sarkalló hatásaitól.

**VIII. Az önkormányzat és a civil szervezetek közötti együttműködés**

Az önkormányzat igyekszik jó kapcsolatot kialakítani a városban működő civil egyesületekkel, számos közös rendezvénnyel büszkélkedhet. Azonban ezt az együttműködést tovább kell erősíteni annak érdekében, hogy a jól működő jelzőrendszer tagjaiként elősegítsük a gyermekek családban történő nevelkedését, megelőzzük a veszélyeztetettségüket.